

 REPUBLIKA HRVATSKA

 PRIMORSKO-GORANSKA ŽUPANIJA



 GRAD DELNICE

 Gradonačelnik

 KLASA: 024-01/23-01/02

URBROJ: 2170-6-50-5-23-9

Delnice, 6. rujna 2023. godine

ZAPISNIK

sa 3. sjednice Koordinacije načelnika i gradonačelnika JLS Gorskog kotara

održane 5. listopada 2023. godine s početkom u 12,00 sati

Sjednici prisustvuju:

- David Bregovac, načelnik Općine Fužine

- Toni Štimac, načelnik Općine Lokve

- Josip Brozović, načelnik Općine Mrkopalj

- Mario Šutej, načelnik Općine Brod Moravice

- Katarina Mihelčić, gradonačelnica Grada Delnica

- Mišel Šćuka, načelnik Općine Ravna Gora

- Damir Grgurić, načelnik Općine Skrad

Odsutni:

- Antonio Dražović, gradonačelnik Grada Čabra

- Dražen Mufić, gradonačelnik Grada Vrbovskog

- Predstavnici medija: Radio Gorski kotar, Radio Rijeka , Novi list

Predsjedavajuća otvara sjednicu i konstatira da je prisutno 7 načelnika ka te postoji kvorum za pravovaljano odlučivanje.

Predsjedavajuća Koordinacije daje Zapisnik sa 3. sjednice Koordinacije načelnika i gradonačelnika JLS Gorskog kotara na glasanje. Jednoglasno je prihvaćen zapisnik sa 3. sjednice Koordinacije načelnika i gradonačelnika JLS Gorskog kotara

Predsjedavajuća predlaže sljedeći dnevni red:

l. Zimska služba - financiranje za 2023. godinu,

 2. GDCK Delnice, Financijski plan za 2024. godinu i njegovo obrazloženje,

3. Mogućnost širenja mreže plinovoda na sve gradove i općine Gorskog kotara,

4. Revizija projekata JLS i Katalog investicija, Regionalna razvojna agencija Prigoda,

5. Razno

Dnevni red je jednoglasno prihvaćen.

**Točka 1.**

Predsjedavajuća Katarina Mihelčić otvara točku dnevnog reda Zimska služba, financiranje za 2023. godinu te navodi da je nakon sljedeće koordinacije poslan dopis i dopune u Ministarstvu mora, prometa i infrastrukture te zaključeno da treba nadopuniti podatke kojima oni ne raspolažu, što se i učinilo prema Hrvatskim cestama. Dopunile su se tablice, zaprimljeni su svi potrebni podaci s terena pa bi sredstva za plaćanje troškova zimske službe u ovoj godini trebala biti osigurana narednim rebalansom državnog proračuna.

Mišel Šćuka, načelnik Ravne Gore, rekao je kako je razgovarao i s čelnim čovjekom Hrvatskih cesta i s ministrom Olegom Butkovićem koji su najavili isplatu svih dogovorenih obveza odmah po donošenju rebalansa državnog proračuna.

Toni Štimac, načelnik Lokava predlaže da se odluka stavi u određeni zakonski okvir, kako bi se osiguralo konstantno plaćanje tih troškova kao čina stalne pomoći brdsko-planinskim područjima, ili da država i Hrvatske ceste direktno dogovaraju troškove sa izvođačima radova. Predlaže da se s tom inicijativom ide u nadležno Ministarstvo. Time bi se smanjila i problematika određivanja duljine cesta i sati rada.

Načelnik Mrkoplja Josip Brozović dodao je kako bi trebalo uravnotežiti i cijenu rada strojeva koji se bave zimskim čišćenjem jer su tu razlike od općine do općine prevelike, da bude barem približno isto.

Mišel Šćuka, načelnik Ravne Gore mišljenja je da se mora poštivati tržišna cijena jer bi u suprotnom moglo doći do poteškoća, treba povisiti cijenu i usuglasiti se. Odnosno moglo bi se dogoditi da se za zimsko čišćenje nekih područja ne javi nitko.

**Zaključak**

Pratiti stanje na terenu i dogovarati sastanak za iduću godinu te predložiti cijene čišćenja za iduću godinu.

**Točka 2.**

Predsjedavajuća Katarina Mihelčić otvara točku dnevnog reda GDCK Delnice, Financijski plan za 2024. godinu i njegovo obrazloženje. U uvodnom izlaganju navodi kako je GDCK Delnice priložilo financijski plan sa izmjenama odnosno povećanjem iznosa sufinanciranja.

Svi članovi koordinacije jednoglasno su prihvatili prijedlog Gradskog društva Crvenog križa Delnice vezan uz financijski plan za 2024. godinu.

**Zaključak**

Potruditi će se uvažiti zahtjeve povećanja iznosa financiranja.

Vidjeti na idućem proračunu da se nađe mogućnost se povećaju sredstava.

**Točka 3.**

Predsjedavajuća otvara točku Mogućnost širenja mreže plinovoda na sve gradove i općine Gorskog kotara te otvara raspravu o toj temi.

Načelnik David Bregovac predlaže dogovoriti sastanak sa Plinacrom da se vidi koji su daljnji planovi, potencijali i uopće mogućnosti po tom pitanju, da li se može napraviti priprema za spajanje.

Načelnik Josip Brozović napominje kako je vidljiva mreža plinovoda ali ne i plinofikacija Gorskog kotara.

Načelnik Damir Grgurić mišljenja je da nije prevelik interes građanstva za spajanje na mrežu plinovoda.

Načelnik David Bregovac smatra da nije na vrijeme poslan zahtjev kako bi se planirano uvrstilo u desetogodišnji plan, i mogućnost Gorskog kotara kao pripreme za to. Bilo je to prije nego je stupio na snagu desetogodišnji plan spajanja na mrežu. Mišljenja je da treba vidjeti što se sada naknadno može učiniti, da li se može kakav plan pripreme ubaciti. Dodao je kako bi, ako se već pretpostavlja da bi interes među građanstvom bio mali, trebalo vidjeti postoji li možda kod firmi koje rade u goranskim poslovnim zonama, veće zanimanje za plinofikaciju, pa ukoliko postoji mogućnost da se spoje na isti priključak.

Načelnik Mišel Šćuka je razmišljanja da ne postoji interes niti jednog poduzetnika na području Gorskog kotara za priključak na plinofikaciju.

Načelnik Štimac napomenuo je kako su priključci za građanstvo vrlo skupi, također plin je skuplji od drva. Navodi kako treba provesti anketu među građanstvom, pa i ta cijena mora biti dio ankete kako bi vidjeli koliki je stvarni interes.

Načelnik David Bregovac napominje kako treba staviti mogućnost za budućnost da sa mogu zainteresirani priključiti.

**Zaključak**

Poslati dopis Plinacrou za sastanak i vidjeti kakva je njihova ponuda te da se vidi koji su daljnji planovi, potencijali i mogućnosti za spajanje na mrežu plinovoda.

Uputiti javni poziv zainteresiranoj javnosti, poslati upit prema firmama i poslovnim zonama.

Provesti anketu u svim Općinama i Gradovima među građanstvom tko je zainteresiran za priključenje na sustav plinovoda te postoji li na goranskom području dovoljan interes za plinofikaciju.

**Točka 4.**

Predsjedavajuća otvara točku Revizija projekata JLS i Katalog investicija Regionalne razvojne agencije Prigoda.

Prisutni su bili predstavnici Regionalne razvojne agencije, direktor Vedran Kružić te voditeljica delničkog ureda, Nataša Kozlica.

Direktor Vedran Kružić zahvalio se na pozivu i prilici da predstavi novo izdanje kataloga i planiranih aktivnosti vezanih za njega. Napomenuo je kako je njihovom inicijativom u proračunu za ovu godinu sačuvan jedan dio novaca za te potrebe. Podsjetio je kako je 15. listopada 2023 zadnji rok za eventualne izmjene i dopune tog kataloga koji će biti preveden na engleski i kineski jezik te kako će nakon tiskanja određeni broj tih kataloga biti dodijeljen svakoj Općini i Gradu Gorskog kotara kako bi podijelili zainteresiranim investitorima.

Moli sve zainteresirane za pomoć i suradnju ukoliko imaju neki zanimljiv projekt da se stavi u ovo izdanje kataloga. Također napominje kako se kontinuirano vodi baza podataka područja Gorskog kotara i kako je obveza Regionalne agencije proći s Gradovima i Općinama liste ideja i projekata kako bi se moglo ustanoviti postoji li i da li je otvoren neki natječaj na koji bi se mogli povezati projekti sa potencijalnim izvorima financiranja. Moli da se po najavljenom natječaju iz Programa za konkurentnost i koheziju i ljudske potencijale počne intenzivnija priprema i komunikacija.

Kaže kako Vlada nije uspjela sa komisijom dogovoriti da postoji neki ograničeni poziv za brdsko-planinsko područje kao što je to učinjeno za otoke. Grad Rijeka i okolica imaju ITU mehanizam za urbane sredine. Savjetuje da koordinacija treba apelirati nadležno Ministarstvo da se nešto takvo omogući i realizira i za Gorski kotar. Regionalna razvojna agencija Prigoda obećaje da će i u narednom razdoblju truditi se gurati, pripremati i provoditi projekte. Napominje kako je većina projekata vezana za područje vatrogastva te za poslovnu i društvenu infrastrukturu.

Nataša Kozlica navodi kako je agencija Prigoda već uzela bazu podataka i projekata koju su zajedno s Gradovima i Općinama pripremali u ovoj godini, one projekte koje provode te one koji su u fazi pripreme dokumentacije kako bi se vidjelo koliko su spremni za prijavu na buduće natječaje. Naglašava da je važno prijavljivati atraktivne i važne projekte kako bi i potencijalni investitor znao čime raspolaže i kako je do sada tek nekoliko Općina i Gradova poslalo potencijalne projekte.

Josip Brozović, načelnik Mrkoplja postavlja upit da li u katalog idu i projekti koji su u fazi idejnog rješenja te kao primjer navodi dvoranu za skijanje na skijalištu Čelimbaša u Mrkoplju za koju smatra da bi trebalo pronaći potencijalnog investitora.
Vedran Kružić navodi mogućnost ako je neki atraktivan projekt određene vrijednosti kako postoji mogućnost provođenja do idejnog rješenja ali uz riješen status imovinsko-pravnih pitanja.

**Zaključak**

Do 15. listopada 2023. zadnji rok za eventualne izmjene i dopune tog kataloga, ukoliko zainteresirani imaju neki zanimljiv projekt da se stavi u ovo izdanje kataloga.

Ministarstvu regionalnog razvoja apelirati i ponuditi ukoliko imaju ideju ili alternativu programa za razvoj Gradova i općina iz brdsko-planinskog područja.

**5. Razno**

Pod točkom razno Predsjedavajuća je navela je nekoliko tema za koje je smatrala da ih treba raspraviti.

Navela je kako je direktor Turističke zajednice Gorskog kotara, Petar Hrg poslao informacije vezano uz dane turizma u Rovinju te kako do iduće koordinacije treba poslati potvrdu svog dolaska kako bi se riješile sve potrebne stvari vezano uz prijavu, organizaciju i rezervaciju samog događanja.

Predsjedavajuća Katarina Mihelčić pod sljedeću temu navodi susret Načelnika i Gradonačelnika Gorskog kotara te njihovih pročelnika te nudi prijedlog termina i lokacije zajedničkog susreta.

Pod sljedećom temom Predsjedavajuća predstavlja organizaciju susreta načelnika i gradonačelnika Gradova i Općina koji spadaju u brdsko-planinski zakon.

Očekuje se od Ministarstva regionalnog razvoja da će doći i održati prezentaciju o mjerama koje će biti u narednom razdoblju, te također i govornike iz stranih zemalja iz sličnih područja kako bi prisutne upoznali sa načinom na koji oni rješavaju slična pitanja. Predsjedavajuća nudi konstruktivne prijedloge, logističku pomoć da se lobira da se pozove kolege iz tih područja, te mogućnost da svi zajedno budu domaćini tog susreta.

**Zaključak**

Do iduće koordinacije treba poslati potvrdu svog dolaska vezano uz dane turizma u Rovinju kako bi se riješile sve potrebne stvari vezano uz prijavu, organizaciju i rezervaciju samog događanja.

Ponuditi prijedloge termina i lokacije zajedničkog susreta načelnika i pročelnika Gorskog kotara.

Zajednički dogovor oko organizacije susreta načelnika i gradonačelnika Gradova i Općina koji spadaju u brdsko-planinski zakon.

Predsjedavajuća zaključuje sjednicu koordinacije.

Sjednica koordinacije je završena u 12:35 sati.

 Sastavila Predsjedavajuća

Marija Crnić Grgurić Katarina Mihelčić